Odense Adresse-Contoirs Efterretninger, 1844-08-06
Gaarden Frederiksholm paa Kjøbenhavns Amt er solgt til Godseier Thalbitzer for 46,000 Rbd. Odense. "Laurids Skaus Brev til Kongen!"ja, hvo har ikke hørt tale om dette, hvo har læst, forikke at sige, ikke læst det - i Manuskript? Jngen dansk Avis har med Typer bragt dette - ægte eller forfalskede - Barn til den offentlige Daab, ingen dansk Mand har tordet staae Fadder, hvorimod den tydske Gjordemoder "Neue Zeitung" af 27 Juli frit fremviser for hele Europa den vidunderlige Pode, men, vel at mærke, efterat have givet den et tydsk Svøb. "Neue Zeitung", der ikke synes at tvivle om Brevets Ægthed, siger, at det er sendt til flere af de danske Tidenders Redactioner, men dette er ialtfald vist en Usandhed. Har Skau virkelig skrevet dette Brev til Kongen, da har han vistnok ogsaa skrevet det ikkun til Kongen selv, men om Afskrifter ere udgaaede fra Kjøbenhavn, det kan Skau ikke gjøre for. - Angaaende dette saameget omtalte Brev siger "Fædrelandet, af 29 Juli. "Som et Exempel paa saadanne Artikler, der kunde trænge til alvorlig Gjendrivelse fra dansk Side, henvise vi til Augsburger allgemeine Zeitung", hvor Man har forsøgt at fremstille Nationalkampen i Slesvig som født af den skandinaviske Jdee, der da naturligviis kun er en halv Snees unge Sværmeres Hjernespind. Artiklen slutter med en brillant Skildring af den Masse Nederlag, vi Danske skulle have liidt i den sidste Tid, saa at Sagen, nu kan betragtes som afgjort. Et tidligere Nummer af Augsburgeren meddeelte en Oversættelse af et Brev, som Laurids Skau med Hs. Majestæts Tilladelse har tilskrevet ham, og hvis Tilværelse ved de meget udbredte Afskrifter deraf er bekjendt nok. Medens Brevets Ægthed – forsaavidt Oversættelsen er rigtig - er utvivlsom, saa er det en skammelig Usandhed, naar der fortælles, at Laurids Skau selv har udbredt det; tverimod er Laurids Skau selv endnu uvidende om, hvorledes dette er skeet, og han har i de over ham efter det slesvigholsteenske Cancellies Ordre optagne Forhører derom kun kunnet forklare, hvad der af en Schleswigholsteiner var fortalt ham, at Præsidenten i det tydske Cancellie skal have sendt en Afskrift deraf til Augustenborg. Hvis dette forholder sig saa, saa er herved rigtignok ikke oplyst, hvorledes Afskrifterne af Brevet ere blevne udbredte i Danmark, derimod turde den Kilde, hvoraf Augsburgerens Meddelelse er flydt, muligen være funden. (Meddeelt.) For ikke at lade Leiligheden, slippe os af Hænderne til en Kunstnydelse paa vor Scene, som vi senere neppe ville finde, have vi confereret med den i Hr. Redacteur Thomsens Avis No. 126 berørte Dame af den kongelige Theater-Etat (Jfr. Nielsen), og som velvillig har svaret os, at endskjøndt hendes korte Besøg i Fyen alene var en Følge af venskabelige Jndbydelser, og hvisfølge hun aldeles ikke var arrangeret for Scenen, saa vilde hun dog gjerne ved sit Talent yde et overbærende Publikum en Aftens Kunstnydelse, hvis det Fornødne af Musik m.m. fra Hovedstaden kunde tilveiebringes, og hvis hun derefter maatte offre Jndtægten af Forestillingen til veldædige Øiemeed i Odense Kommune. Ved denne Meddelelse dobbelt opfordrede til at virke, have vi strax med Posten i Løverdags reqvireret det Fornødne fra Residentsen, og i den rimelige Forudsætning at Sligt vil arrivere med Pakkeposten i Morgen, vil Forestillingen kunne gaae næste Fredag Aften. Formedelst den knappe Tid til en yderligere Meddelelse om Udfaldet, og da Kunstens Venner med Billighed kunne vente denne, saasnart den kan gives, ville vi, hvis Sagen reusserer, give dette tilkjende i Morgen efter Postens Ankomst ved Skov=Foreningens sædvanlige Signal, idet vi da tillige tør forudsætte, at det musikalske Samfund og andre Kunstvenner ville række Haand til et Foretagende, der foruden sit æsthetiske Udbytte vil bringe flere offentlige Stiftelser Fordeel. (Diligencepost.) D. Kgl. H. Kronprindsen, og Kronprindsessen have den 1 ds. passeret Berlin (see ovenfor under Tydskland!). Fædrelandets Fredagsnummer er lagt under Beslag,